Wei Wu gushi

The Wei Wu gushi (Stories of Emperor Wu of Wei) was a Chinese text about Cao Cao 曹操, who was posthumously titled Emperor Wu.

Bits of information
Not much is known about the Wei Wu gushu. Often books cited by Pei Songzhi in Records of the Three Kingdoms are mentioned in the Book of Sui (completed in 636 AD) along with various bits of information, however this book is not mentioned in the Book of Sui, which could indicate that the book was no longer extant at that time.

Book of Wei 1 - Annals of Emperor Wu (Cao Cao)
《魏武故事》曰：岱字公山，沛國人. 以司空長史從征伐有功，封列侯.  《魏武故事》載公十二月己亥令曰：「孤始舉孝廉，年少，自以本非巖穴知名之士，恐為海內人之所見凡愚，欲為一郡守，好作政教，以建立名譽，使世士明知之；故在濟南，始除殘去穢，平心選舉，違迕諸常侍. 以為彊豪所忿，恐致家禍，故以病還. 去官之後，年紀尚少，顧視同歲中，年有五十，未名為老，內自圖之，從此却去二十年，待天下清，乃與同歲中始舉者等耳. 故以四時歸鄉里，於譙東五十里築精舍，欲秋夏讀書，冬春射獵，求底下之地，欲以泥水自蔽，絕賔客往來之望，然不能得如意. 後徵為都尉，遷典軍校尉，意遂更欲為國家討賊立功，欲望封侯作征西將軍，然後題墓道言『漢故征西將軍曹侯之墓』，此其志也. 而遭值董卓之難，興舉義兵. 是時合兵能多得耳，然常自損，不欲多之；所以然者，多兵意盛，與彊敵爭，儻更為禍始. 故汴水之戰數千，後還到揚州更募，亦復不過三千人，此其本志有限也. 後領兖州，破降黃巾三十萬衆. 又袁術僭號於九江，下皆稱臣，名門曰建號門，衣被皆為天子之制，兩婦預爭為皇后. 志計已定，人有勸術使遂即帝位，露布天下，荅言『曹公尚在，未可也』. 後孤討禽其四將，獲其人衆，遂使術窮亡解沮，發病而死. 及至袁紹據河北，兵勢彊盛，孤自度勢，實不敵之，但計投死為國，以義滅身，足垂於後. 幸而破紹，梟其二子. 又劉表自以為宗室，包藏姧心，乍前乍却，以觀世事，據有當州，孤復定之，遂平天下. 身為宰相，人臣之貴已極，意望已過矣. 今孤言此，若為自大，欲人言盡，故無諱耳. 設使國家無有孤，不知當幾人稱帝，幾人稱王. 或者人見孤彊盛，又性不信天命之事，恐私心相評，言有不遜之志，妄相忖度，每用耿耿. 齊桓、晉文所以垂稱至今日者，以其兵勢廣大，猶能奉事周室也. 論語云『三分天下有其二，以服事殷，周之德可謂至德矣』，夫能以大事小也. 昔樂毅走趙，趙王欲與之圖燕，樂毅伏而垂泣，對曰：『臣事昭王，猶事大王；臣若獲戾，放在他國，沒世然後已，不忍謀趙之徒隷，況燕後嗣乎！』胡亥之殺蒙恬也，恬曰：『自吾先人及至子孫，積信於秦三世矣；今臣將兵三十餘萬，其勢足以背叛，然自知必死而守義者，不敢辱先人之教以忘先王也. 』孤每讀此二人書，未曾不愴然流涕也. 孤祖父以至孤身，皆當親重之任，可謂見信者矣，以及子桓兄弟，過於三世矣. 孤非徒對諸君說此，也常以語妻妾，皆令深知此意. 孤謂之言：『顧我萬年之後，汝曹皆當出嫁，欲令傳道我心，使他人皆知之. 』孤此言皆肝鬲之要也. 所以勤勤懇懇敘心腹者，見周公有金縢之書以自明，恐人不信之故. 然欲孤便爾委捐所典兵衆以還執事，歸就武平侯國，實不可也. 何者？誠恐己離兵為人所禍也. 旣為子孫計，又己敗則國家傾危，是以不得慕虛名而處實禍，此所不得為也. 前朝恩封三子為侯，固辭不受，今更欲受之，非欲復以為榮，欲以為外援，為萬安計. 孤聞介推之避晉封. 申胥之逃楚賞，未甞不捨書而歎，有以自省也. 奉國威靈，仗鉞征伐，推弱以克彊，處小而禽大，意之所圖，動無違事，心之所慮，何向不濟，遂蕩平天下，不辱主命，可謂天助漢室，非人力也. 然封兼四縣，食戶三萬，何德堪之！江湖未靜，不可讓位；至於邑土，可得而辭. 今上還陽夏、柘、苦三縣戶二萬，但食武平萬戶，且以分損謗議，少減孤之責也. 」 《魏武故事》載令曰：「領長史王必，是吾披荊棘時吏也. 忠能勤事，心如鐵石，國之良吏也. 蹉跌乆未辟之，捨騏驥而弗乘，焉遑遑而更求哉？故教辟之，已署所宜，便以領長史統事如故. 」 

Book of Wei 6 - Biography of Liu Biao
《魏武故事》載令曰：「楚有江、漢山川之險，後復先疆與秦爭衡，荊州則其故地. 劉鎮南乆用其民矣. 身沒之後，諸子鼎峙，雖終難全，猶可引日. 青州刺史琮，心高志潔，智深慮廣，輕榮重義，薄利厚德，蔑萬里之業，忽三軍之衆，篤中正之體，敦令名之譽，上耀先君之遺塵，下圖不朽之餘祚；鮑永之棄并州，竇融之離五郡，未足以喻也. 雖封列侯一州之位，猶恨此寵未副其人；而比有牋求還州. 監史雖尊，秩祿未優. 今聽所執，表琮為諫議大夫，參同軍事. 」

Book of Wei 16 - Biography of Ren Jun
《魏武故事》載令曰：「故陳留太守棗祗，天性忠能. 始共舉義兵，周旋征討. 後袁紹在兾州，亦貪祗，欲得之. 祗深附託於孤，使領東阿令. 呂布之亂，兖州皆叛，惟范、東阿完在，由祗以兵據城之力也. 後大軍糧乏，得東阿以繼，祗之功也. 及破黃巾定許，得賊資業. 當興立屯田，時議者皆言當計牛輸穀，佃科以定. 施行後，祗白以為僦牛輸穀，大收不增穀，有水旱災除，大不便. 反覆來說，孤猶以為當如故，大收不可復改易. 祗猶執之，孤不知所從，使與荀令君議之. 時故軍祭酒侯聲云：『科取官牛，為官田計. 如祗議，於官便，於客不便. 』聲懷此云云，以疑令君. 祗猶自信，據計畫還白，執分田之術. 孤乃然之，使為屯田都尉，施設田業. 其時歲則大收，後遂因此大田，豐足軍用，摧滅羣逆，克定天下，以隆王室. 祗興其功，不幸早沒，追贈以郡，猶未副之. 今重思之，祗宜受封，稽留至今，孤之過也. 祗子處中，宜加封爵，以祀祗為不朽之事. 」

Book of Wei 19 - Biography of Cao Zhi, the Prince Si of Chen
《魏武故事》載令曰：「始者謂子建，兒中最可定大事. 」又令曰：「自臨菑侯植私出，開司馬門至金門，令吾異目視此兒矣. 」又令曰：「諸侯長史及帳下吏，知吾出輒將諸侯行意否？從子建私開司馬門來，吾都不復信諸侯也. 恐吾適出，便復私出，故攝將行. 不可恒使，吾爾誰為心腹也！」